ที่ มท ๐๘๑๖.๔/ กรมส่งเสริมการปกครองท้องถิ่น

ถนนนครราชสีมา เขตดุสิต กทม. ๑๐๓๐๐

พฤษภาคม ๒๕๖๘

เรื่อง ขอเชิญประชุมหารือแนวทางความร่วมมือการดำเนินงานของกิจการสถานรับเลี้ยงเด็กปฐมวัยกองทัพเรือ กับกรมส่งเสริมการปกครองท้องถิ่น

เรียน ผู้ว่าราชการจังหวัด (ตามบัญชีรายชื่อ)

สิ่งที่ส่งมาด้วย ๑. ระเบียบวาระการประชุม จำนวน ๑ ฉบับ  
 ๒. บัญชีรายชื่อจังหวัดและองค์กรปกครองส่วนท้องถิ่นฯ จำนวน ๑ ฉบับ

ด้วยกรมส่งเสริมการปกครองท้องถิ่นได้รับแจ้งจากกองทัพเรือว่า ได้จัดให้มีกิจการสถานรับเลี้ยงเด็กปฐมวัยกองทัพเรือ ดำเนินการในรูปแบบสวัสดิการภายในกองทัพเรือ ตามพื้นที่ต่าง ๆ ที่กองทัพเรือรับผิดชอบ จำนวน ๑๖ แห่ง โดยมีวัตถุประสงค์เพื่อให้การเลี้ยงดูเด็กปฐมวัยตั้งแต่อายุ ๒ - ๔ ปี ที่เป็นบุตรหลานข้าราชการและลูกจ้างของกองทัพเรือเป็นหลัก ปัจจุบันมีบุตรหลานข้าราชการและลูกจ้างของกองทัพเรือ   
และบุคคลทั่วไปที่อยู่ในความดูแล รวมจำนวน ๕๒๘ คน ซึ่งลดน้อยลง จนทำให้เกิดความไม่คุ้มค่าในการเปิดให้บริการ อาจมีความจำเป็นต้องพิจารณาปิดสถานรับเลี้ยงเด็กปฐมวัยกองทัพเรือและเลิกจ้างบุคลากรประจำสถานรับเลี้ยงเด็กปฐมวัยกองทัพเรือบางแห่ง อันจะส่งผลกระทบโดยตรงต่อข้าราชการ ลูกจ้างของกองทัพเรือและบุคคลทั่วไป รวมทั้งบุคลากรประจำสถานรับเลี้ยงเด็กปฐมวัยกองทัพเรือที่อาจถูกเลิกจ้าง จึงขอหารือแนวทางความร่วมมือการดำเนินงานของกิจการสถานรับเลี้ยงเด็กปฐมวัยกองทัพเรือ

กรมส่งเสริมการปกครองท้องถิ่นพิจารณาแล้ว จึงได้กำหนดการประชุมหารือแนวทาง  
ความร่วมมือการดำเนินงานของกิจการสถานรับเลี้ยงเด็กปฐมวัยกองทัพเรือ กับกรมส่งเสริมการปกครองท้องถิ่น ในวันพุธที่ ๒๘ พฤษภาคม ๒๕๖๘ เวลา ๐๙.๓๐ น. ผ่านระบบออนไลน์ และขอความร่วมมือจังหวัดดำเนินการดังนี้

1. มอบหมายให้ท้องถิ่นจังหวัดเข้าร่วมการประชุม ตามวัน และเวลาดังกล่าว

2. แจ้งองค์กรปกครองส่วนท้องถิ่นตามบัญชีรายชื่อเข้าร่วมประชุม ตามวัน และเวลาดังกล่าวรายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

ร.ปมท. .....................................ร.อสถ. .........................................

ผอ.กศ. ..........................................

ผอ.กง.ปศ. .....................................

หน.ฝ. .............................................

จนท. .............................................

ลิงก์ประชุม

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาปฐมวัยและศูนย์พัฒนาเด็กเล็ก

โทร. ๐๒-๒๔๑๙๐๐๐ ต่อ ๕๓๔๓

ผู้ประสานงาน นางสาวชลิดา ยุตราวรรณ์ โทร. ๐๙๒-๔๔๖๑๕๖๑

บัญชีรายชื่อจังหวัดแนบท้าย

หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๔/ ลงวันที่ พฤษภาคม ๒๕๖๘

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

๑. จังหวัดจันทบุรี

๒. จังหวัดชลบุรี

๓. จังหวัดนราธิวาส

๔. จังหวัดพังงา

๕. จังหวัดระยอง

๖. จังหวัดสงขลา

**บัญชีรายชื่อองค์กรปกครองส่วนท้องถิ่นเป้าหมายเข้าร่วมการประชุมหารือ**

**ในวันพุธที่ ๒๘ พฤษภาคม ๒๕๖๘ เวลา ๐๙.๓๐ น. ผ่านระบบออนไลน์**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

|  |  |  |  |
| --- | --- | --- | --- |
| ลำดับที่ | จังหวัด | อำเภอ | องค์กรปกครองส่วนท้องถิ่น |
| ๑ | จันทบุรี | เมืองจันทบุรี | เทศบาลเมืองจันทบุรี |
| ๒ | ชลบุรี | สัตหีบ | เทศบาลเมืองสัตหีบ |
| ๓ | ชลบุรี | สัตหีบ | องค์การบริหารส่วนตำบลพลูตาหลวง |
| ๔ | นราธิวาส | โคกเทียน | องค์การบริหารส่วนตำบลโคกเทียน |
| ๕ | พังงา | ท้ายเหมือง | เทศบาลตำบลลำแก่น |
| ๖ | ระยอง | เมืองระยอง | องค์การบริหารส่วนตำบลตะพง |
| ๗ | สงขลา | เมืองสงขลา | เทศบาลนครสงขลา |

****

**ระเบียบวาระการประชุมหารือแนวทางความร่วมมือการดำเนินงาน  
ของกิจการสถานรับเลี้ยงเด็กปฐมวัยกองทัพเรือ กับกรมส่งเสริมการปกครองท้องถิ่น**

**ในวันพุธที่ ๒๘ พฤษภาคม ๒๕๖๘ เวลา ๐๙.๓๐ น.**

**ณ ห้องประชุม กตร. อาคาร 4 ชั้น 3 กรมส่งเสริมการปกครองท้องถิ่น และผ่านระบบออนไลน์**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**ระเบียบวาระที่ ๑ เรื่องประธานแจ้งที่ประชุมทราบ**

**ระเบียบวาระที่ ๒ เรื่องรับรองรายงานการประชุม**

- ไม่มี –

**ระเบียบวาระที่ ๓ เรื่องเพื่อพิจารณา**

๓.๑ การจัดตั้งศูนย์พัฒนาเด็กเล็กขององค์กรปกครองส่วนท้องถิ่นแห่งใหม่ในพื้นที่เดิม  
ของ ทร. โดย อปท. เป็นผู้รับผิดชอบด้านการบริหารจัดการสถานที่ บุคลากร และงบประมาณ เพื่อให้บริการ  
แก่บุตรหลานข้าราชการ ทร. และบุตรบุคคลพลเรือน

๓.๒ การจัดตั้งศูนย์พัฒนาเด็กเล็กสาขาขององค์กรปกครองส่วนท้องถิ่นในพื้นที่เดิมของ ทร. โดย อปท. เป็นผู้รับผิดชอบด้านการบริหารจัดการสถานที่ บุคลากร และงบประมาณ เพื่อให้บริการแก่บุตรหลานข้าราชการ ทร. และบุตรบุคคลพลเรือน

๓.๓ การขอเฉพาะงบประมาณจากองค์กรปกครองส่วนท้องถิ่นแต่ละแห่งในแต่ละปี

๓.๔ การใช้พื้นที่ของ ทร. โดย ทร. ยังคงมีการบริหารจัดการร่วมโดยมีผู้ประสานงาน  
ของ สดป.ทร. ร่วมบริหาร ๑ นาย (ใช้งบประมาณ ทร. ในค่าตอบแทน)

๓.๕ การพิจารณาทำ MOU ๕ ปี ๗ ปี หรือ ๑๐ ปี

**ระเบียบวาระที่ ๔ เรื่องอื่น** (ถ้ามี)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*